  Майя Бывальцева Удмуртиысь вылӥ дышетсконниосысь устоосызлы студентъёслы но аспирантъёслы улосвыл тӧролэн резиденцияз нимысьтыз стипендиос сётӥзы. Данъян ужрад азьын Александр Бречалов егитъёслэн юанъёссылы валэктонъёс сётӥз. Вуоно ӧнерчиос нырысь ик тунсыкъяськизы дышетсконэн но уже интыяськонэн герӟаськем ужпумъёсын. Вуоно выпускникъёслы тужгес кельшиз 2018-тӥ арысен Удмуртиысь валтӥсь предприятиос куспын кадръёсъя резерв кылдытэмын луоз шуыса ивор. Ми бадӟым предприятиосын со герӟась ёз сярысь вераськиськомы. <…> 2018-тӥ арын одно ик соин выромы. Ваньмыз — тужгес устоосыз — асьсэдыз элькунын ик шедьтыны но асьсэлэсь луонлыкъёссэс но кичӧлтонъёссэс быдэстыны татын мед быгатозы Александр Бречалов, Удмуртилэн тӧроезВераськизы Удмуртиысь егит тодосчиос понна служебной улон инты сярысь но. Элькун тӧролэн верамезъя, дышетскемзы бере ӧнерчиос мукет улосвылъёсы медаз кошке шуыса, выль программа кулэ, отын улон инты но, ӟеч уждун но чакламын луыны кулэ. Сыӵе программа 2019-тӥ арлы кылдыны быгатоз, куке экономикаын югдур тупатскоз. «Экономика кулэяськонъёслы уг тупа <…>. Коньдэтмы котькыӵе мед луоз, но егит ӧнерчиослы озьы-а, тазьы-а юрттомы», — пусйиз тӧро. Вуоно юрист, ньылетӥ курсын дышетскись Студентъёслэн тодос ужъёссыя огъя кенеш ӧвӧл шуыса вераз. Александр Бречаловлы ӵектон кельшиз, вуоно арын выль ёзэс кылдытыны но соин кивалтыны соглаш луиз. Сыӵе Кенеш зэмзэ но кулэ ке, ойдолэ, кылдытом, мон соин кивалто, нош тӥ студентъёс пӧлын модератор луоды, мынам воштӥсе Александр Бречалов, Удмуртилэн тӧроезПумиськонэ лыктэмъёс спортэз азинтон ужпумез но ӝутӥзы. Александр Бречалов пусйиз валтӥсь амалъёсты, кудъёсызлы нырысь ик саклык висъялозы: биатлон, велоспорт, капчи атлетика, хоккей, гандбол, футбол, волейбол, баскетбол. Аспӧртэм «котырес ӝӧклы» йылпумъянъёс лэсьтыса, Александр Бречалов студентъёслэсь троссэ ӵектонъёссэс ужанрадлыке пыртыны но улонэ пыӵатыны яра шуыса пусйиз. 2017-тӥ арын Удмуртилэн тӧроезлэн 92 стипендиосыз 4 ӧръёсъя юнматэмын. Соос академ стипенди борды толэзьлы быдэ тырисько. Тегъёс: Дышетон Ижкар егитъёс студентъёс Удмуртия АлександрБречалов  